LidanRubinov/Halacha-QA huggingface dataset:
שאלה: ממידות: כבוד ברב לפעמים שאני מיסתכל על כול מיני תמונות של צדיקים בדורנו ליבי לוחש לי שאני כיבכול יכול להגיע לדרגה גבוה מהם(סוג של יהירות) לרוב אני לא מכיר אישית רבנים גדולים אלו אך יש לי תחושה אישית שאני יכול להגיע לדרגות גבוהות מאוד בעבודת השם. הדבר באמת נותן לי הרבה כוחות לעמוד מול היצר הרע שלי בכל התחומים ובכל פעם שאני מצליח לעמוד בניסיון ליבי מתמלא בשמחה, לפעמים השמחה גדולה מאוד שקשה להכיל אותה בלב. השאלה שלי האם המחשבה שלי והדימוי העצמי שלי הוא חיובי או שלילי? זאת אומרת מה רע במחשבה הזו ואיך אני מנתב את המחשבה שאני יותר צדיק למחשבה נכונה ואמיתית, הרי ברור שלא ניתן להגיד שאדם אחד יותר צדיק מאדם אחר היות וכל אדם הוא "חבילה" בפני עצמו והניסיון של כל אדם שונים זה מזה, אך המחשבה הזו לא מספקת אותי ועדיין מידת הגאווה והיהירות מציפים אותי. והשאלה השניה שלי היא איך אפשר לאזן באופן נכון בין הרוח והחומר כך שניתן יהיה לחיות באמונה שלמה מבלי לפגע בכל תחום. סליחה על הפרוט הארוך ו על הכל
תשובה: ב"ה, אתה ענית על השאלה שלך, כל אחד והחבילה שלו, לכל אדם כוחות משלו לכל אדם נסיונות ואתגרים משלו ובהם הוא צריך לעמוד ואין שום מקום להשוואות, למשל אצל אדם אחד הכסף לא משחק ותפיק וכל מה שקשור לגזל קל לו להתמודד הוא לא יכול להשוות את ההצלחה שלו לאדם שיש לו חשק גדול לכסף. ביחס לשאלה איך לאזן בין החומר והרוח - זה תפקיד התורה כפי שמפורט בהלכה, כל ההלכות והדינים הם האיזון בין החומר והרוח, מצד אחד לאכול ומצד שני לא לאכול מה שלא כשר. מצד אחד איסורי עריות ומצד שני מצות נישואין. וכן על זה הדרך בכל המצוות, עיין בדברי הכוזרי תחילת מאמר שלישי, בהגדרת החסיד המושל. דני ארגמן
שאלה: ששמירת נגיעה מבני דודים: קוראים לי שילת אני לא בדיוק יודעת איך לנסח את זה כי זה לא בדיוק שאלה.במשפחה המורחבת מחוברים לדת והכל וזה לא בדיוק מתאים לשמור אצלנו נגיעה מדודים פשוט כי אנחנו מאוד מחוברים וגדלנו ביחד והכל. עד עכשיו זה לא הפריע לי ואפילו זלזלתי בזה שצריך לשמור נגיעה מדודים.ובזמן האחרון היו כמה סיטואציות ואני מרגישה עם זה לא נוח.חשבתי כמה פעמים על להגיד על זה משהו אבל זה לא מתאים כי זה משפחה והכל וזה יראה בעניהם מוזר גם כי יחסית כולם בגדר דתיים במשפחה ועד עכשיו אף אחד לא שמר נגיעה.אני מאוד ישמח אם יהיה לכם הצעה בשבילי.:)
תשובה: אקדים שבמישור ההלכתי יש אכן בעייה להתחבק עם בני משפחה שאינם אבא או סבא. אבל נראה לי שדבר יותר חשוב הוא שאם מישהי (וזה יכול להיות גם מישהו.) לא מרגיש בנוח מחיבוק של קרוב זה או אחר, וזה יכול להיות גם לא מסיבה דתית כמובן. אז זכותו המלאה, וכנראה גם חובתו, לומר - לא! לכן אם את חשה לא בנוח: מסיבות דתיות, או אפילו אישיות, מהמגע הזה, את צריכה להפסיק אותו. כמובן, זה שאת רוצה לומר  לא, לא אומר שאת צריכה לצעוק  ) אין לנו עניין שמישהו ייפגע!! ניתן לעשות את זה בדרכים עדינות, לדוגמה, במקום שהם יצחקו עלייך, לצחוק על עצמך:  כן הנה פגשת את הדוסית של המשפחה, שלא נוגעת באף אחד  או   שלא שמעת, אבל הצטרפתי לקבוצה שמרנית, שלא נוגעת גם בדודים, כשאת צוחקת על עצמך, אין להם טעם כבר לצחוק עלייך. אבל משהבעת את דעתך בגלוי, ואת עומדת עליה, הם יכבדו אותה בסופו של דבר. בכל מקרה, את צריכה לזכור שבסופו של דבר את המחליטה היחידה מה תעשי בכל עניין, הן ברמה הדתית, והן ברמה הכללית. מקווה שעזרתי ובהצלחה עקיבא akivamakshivim gmail.com
שאלה: קקניה בימי הספירה: האם מותר לקנות מכונית בימי ספירת העומר, או עדיף לדחות את מועד הקניה?
תשובה: אין איסור לקנות דברים חדשים בספירה. יש נוהגים כך. אם רוצים לנהוג כך - אולי כדאי להמתין עד ל"ג בעומר, אולם כאמור- אין חובה כזו. כדאי לקרוא את:
שאלה: חחמץ שלא נמכר: לפני פסח רציתי למכור חמץ דרך אחד האתרים שהציע מכירה, כשנכנסתי ערב בדיקת חמץ המכירה כבר הסתיימה ולא היה לי היכן למכור, אז אחסנתי את החמץ (בממ"ד מקרר שנמצא בחוץ) והתכוונתי שהעיר והמדינה עשו מכירה לכל האזרחים, כעת כשבאתי להוציא אני לא בטוחה שזה תופס ואולי החמץ שהשארתי ללא מכירה אישית בעצם אסור, אציין שבמקרה שהחמץ אסור יהיה לי פגיעה כספית גדולה, אך כמובן שזה לא משנה ואני צריכה לדעת אם החמץ מותר או אסור באכילה?? ואם הכוונה לחמץ מוחלט או גם דברים שהם לא חמץ פשוט ללא כשרות לפסח כמו מיצים וקופסאות שימורים וכו חן.
תשובה: הדבר הנכון לעשות הוא לעשות הפרדה בין המוצרים השונים. מוצרים שהם חמץ של ממש (פסטות וכדו ) - הם אסורים. אני סובר שלא ניתן כלל להסתמך על "מכירה כללית" של רב העיר וכדו. מוצרים שהם לא חמץ, אלא שאין להם הכשר לפסח - להשתמש ללא חשש. האם אתם יכולים ללכת בדרך זו?
שאלה: תתכלת: אני מעוניין לשים תכלת. ואני מעוניין לשים בשיטת האר"י. ראיתי בחיפושי שתי שיטות: א. 5 קשרים, כריכות 7,8,11,13, בחוליות של 3, ליפוף ראשון ואחרון לבן והשאר תכלת. ב. אותו הדבר אלא שהשאר הוא חוליה תכלת וחוליה לבן לסרוגין. מה נכון?
תשובה: לשואל: על כגון זה נאמר "אלו ואלו דברי אלוקים חיים". רצוי לנהוג כמנהג אבותך, אם היה כזה. הרב אריה שטרן ראש מכון הלכה ברורה
שאלה: קקייטנה במימון קרן לידידות: לכבוד הרב! משרד החינוך יזם השנה פתיחת קייטנה לתלמידי כיתות א -ב בעלות סמלית. ממספר פרסומים שראיתי באתר "כיפה", חלק מהמימון אמור לבוא מהקרן לידידות המנוהלת ע"י נוצרים, ואף ראיתי באותם פרסומים, כי חלק מהרבנים אוסרים על שליחת ילדים לקייטנה זו בנימוק, כי אסור לממן חינוך ילדי ישראל באמצעות כספי נוצרים. מה דעתו של הרב בנושא? האם עלינו לסרב לשלוח את בתנו לקייטנה זו? בכבוד רב ובברכת חודש טוב ומבורך, הרבה שמחה, נחת ובריאות, רימה
תשובה: השאלה הזו היא ענף של נושא רחב יותר, והוא היחס שבין מקורות התקציב של כל גוף ובין עצמאותו הרוחנית והבחירית. אם הגוף משועבד למעניקי הכספים   הרי זה אחד הגלגולים של איסור שוחד  אם הגוף הוא בן חורין   הרי זה שימוש ראוי. ח מחד גיסא היו רגישים מאוד לשאלת "חסד לאומים חטאת" והתנגדו לקבלת צדקה ישירות מגויים  מאידך גיסא, חלק גדול ממה שנבנה במדינת ישראל כמדינה, כולל מערכת החינוך, נעשה מהכספים הגרועים ביותר   כספי השילומים מגרמניה, כך שכל התנגד לקבלת כסף מהגויים מוצא את עצמו בסתירה פנימית. מה אני נוהג לעשות? אם מדובר בכסף המגיע באופן ישיר ממקורות פסולים עם מגמות פסולות (כמו הרצון לגרום לכולם להתנצר)   יש להימנע מלקחת את הכסף, על אף שמדובר בנושאים חשובים מאוד  אם הכסף מגיע דרך מסננים רבים, כמו במקרה של הגעה למדינת ישראל או לגופים המופקדים על הקייטנות האלה   אני חושב שהימנעות מלקחת את הכסף הזה היא לוקסוס שיכולים להרשות אותו לעצמם רק אלה שיש להם. אלה שאין להם   לא יכולים להרשות לעצמם את ההחמרה הזו.
שאלה: ההבדלי מנהגים: וישר כח על הסימולטור האם ישנה התחשבות בהבדלים בין ספרדיים לאשכנזים?
תשובה: אכן. ההבדלים מוזכרים בכל מקום שיש הבדל.
שאלה: ההכשרה: יש לי כיור אחד בבית. איך אני מבדילה בין חלבי לבשרי? אפשר להשתמש באותם כפפות כדי לשתוף את הכלים בשרים וחלבים אפילו בשטיפה חמה?
תשובה: כיור- כפפות- עדיף שלא
שאלה: ממכסה סיר - הצעה לשיפור: בחרתי סיר חלבי שנפל עליו מאכל בשרי- אין בסיר מאכל חם שמעלה אדים. התשובה היתה שהמכסה טרף. יש לציין שאין אפשרות לבחור האם המאכל שנפל על המכסה חם או לא, כך שהדין שהמכסה טרף יוצא גם אם מאכל בשרי קר נגע במכסה חלבי קר. הצעתי- להוסיף אפשרות המתייחסת למאכל שנפל על המכסה. נ.ב. ה"מחשבון" שעשיתם הוא דבר נפלא! יישר כח!
תשובה: כל תיקון מועיל לציבור.
שאלה: יילד מקדש ילדה: בילדותי (גיל גיל 15-16, אם זכור לי נכון). היה לי "חבר" שקידש אותי בטבעת. נכחו שם חבר שלו ובת דודתי. עברו שנים ולא ייחסתי לכך חשיבות כלל. כמובן שנפרדנו אחרי תקופה. עם השנים התחתנתי ונולדו לי ילדים (היום אני בת 32). חזרתי בתשובה כשהתחתנתי, ועם השנים התחזקתי. והיום זה מפריע לי מעשה השטות שנעשה. האם אני אמורה לעשות עם זה משהו? בעלי בכלל לא מודע למעשה השטות הזה:( מראש,
תשובה: בוודאי שאת צריכה לעשות משהו עם מעשה השטות הזו. להסיר אותו לחלוטין מתודעתך, ולא לתת לצל המופרך הזה לעוות את חייך. את בעצמך כותבת שלא היו שם עדים  את בוודאי לא התכוונת לקידושין וגם הוא לא התכוון לזה וכדו. על כן, אין לקידושין אלה גל משמעות, ואת צריכה להתעלם מהם. אדגיש כי אין בדברים האלה כדי לומר חס ו כי אפשר להתייחס לקידושי שחוק בזלזול ולא בכובד הראש הראוי. צריך לעשות כל מאמץ כדי לעקור את המשחק המטופש הזה ממקומו. וחיים שמחים
שאלה: תתפילת אישה לראש חודש: אבקש לדעת מהי הברכה אותה עלי לברך בערב ראש חודש וביום ראש חודש. מתי עלי לברכה והאם הינה זהה לגבר ואשה כאחד? אודה לקבל תשובה אף מורחבת מזו שביקשתי.
תשובה: איני בטוח שהבנתי את השאלה. אם השאלה נוגעת לתפילה - נשים וגברים מתפללים את אותה תפילה בערב ראש חודש (תפילה רגילה) ובראש חודש (הלל ומוסף). אם הכוונה היא לתפילה אישית שאת רוצה להוסיף - למה שלא תאמרי את התפילה שלך בעצמך. חברי לעצמך את מה שאת רוצה להגיד לקב"ה - ואת זה תגידי בזמנים המיוחדים האלה.
שאלה: אאבל: אני בתוך שנת אבל על אבי. במסגרת לימודיי לתואר, אני נדרשת להשתתף בהילולת "בושאייף" בל"ג בעומר ולהגיש עבודה כחוקרת פולקלור. האם מותר לי? ואם כן, האם אני אוכל להדליק שם נר ולהתפלל? ו
תשובה: לשואלת: אם זה במסגרת עבודה או לימודים הרי זה מותר וכן בוודאי מותר להדליק נר ולהתפלל. הרב אריה שטרן ראש מכון הלכה ברורה
שאלה: חחתן שאביו מוסלמי ואמו יהודיה: אני אמא ל-3 ילדים. אני מגדלת את משפחתי בצורה מסורתית בתי האמצעית בת ה-20 הכירה בחור בצבא שאמו יהודייה שלמה ואביו מוסלמי טורקי, רציתי לדעת אם הקשר בניהם הוא ר מבחינה הלכתית? אני ידעת שמבחינה הלכתית אם האמא יהודייה זה מותר, אך עדיין אני לא מוכנה לכך. אינני מכירה את הבחור, אך אני פוסלת את הקשר בניהם על פי שאביו מוסלמי, בתי ספרה לי שהבחור איננו מכיר את הדת המוסלמית הוא רואה את עצמו כיהודי, הוא צם בכיפור, חוגג את החגים הניח תפלין בידיעת אביו ואביו מכיר אותו כיהודי ויודע שיקים בית יהודי. אך אני רואה את הכל כזיוף כי חושבת שהוא עדיין חצי מוסלמי אף על פי שאביו הביא אותו לעולם והוא עדיין חצי חצי, לכן אני פוסלת את הקשר הזה ואינני מוכנה לשמוע מבתי עליו, איינני מוכנה להכיר אותו, ובתי עדיין מתעקשת במשך כמעט שנה על הבחור. רציתי הסבר לדבר למה זה כך על פי ההלכה אם האב מוסלמי? רציתי לדעת מה דעתך בנושא ההלכתי?
תשובה: אני מבין מאוד את הכאב שלך. זה לא פשוט. מטבע הדברים גם המציאות לא ברורה לי דיה, שהלוא איני מכיר לא אותך, לא את בתך ולא את הבחור. אולם, שאלתי היא: האם אני רשאי להציע לך דרך אחרת של הסתכלות? ומדוע? ראשית, הבחור הוא אכן יהודי לכל דבר. הקשר ביניהם מותר מבחינה הלכתית. לא זו בלבד, אלא שמדובר כנראה בבחור טוב, ושגם יש לו זהות יהודית חזקה. כיוון שכך, את צריכה להיזהר שלא למצוא את עצמך נכנסת לעימות עם הבת השלך. את עלולה חס ו לקרוע את המשפחה, להביא את הבת שלך לבחור בינו ובינך, ולגרום להרבה כאב בעולם שלך. אם חס ו אלו היו נישואין אסורים   היה מקום לעשות את זה. אולם כיוון שזה לא כך   אולי להפך. אולי דווקא תקרבי אותו ואותה  תיפגשי  תחזקי  תראי עד כמה הוא בחור טוב ותומך  עד כמה זהותו היהודית חזקה  עד כמה הוא יהיה בעל טוב לביתך, וחתן טוב שלך. האם אפשר ללכת בדרך זו?
שאלה: קקבלת החלטות: אני נשואה פחות משנה ולא מזמן נולדה לנו בת במזל טוב. אני פונה אלייך בקבלת ייעוץ והכוונה בנושא הבא: בעלי לצערי אדם לא החלטי. לוקח לו המון זמן לקבל החלטה בעיקר אם מדובר בהחלטות לטווח הארוך, דבר שמאוד מעיק עליי. אני קבלתי על עצמי שכל מה שעושים עושים ביחד. ולכן הדבר מאוד מקשה עליי. בבחירת שם לילדה לקח לנו חודש אחרי לידה וגם שם הוא לא היה בטוח והיה משנה את דעתו לגבי שם לפחות איזה 7 פעמים. נאלצתי לוותר על השם שהוא בחר מלכתחילה שהתחברתי אליו נורא אך בסוף נתנו לו שם אחר שלצערי עד היום לא מתחבר אליי.אבל זה לא העניין. זו סוגיה אחרת או למשל נתתי לו להליט לגבי חופשה לקח לו איזה שבוע להחליט בין שלושה אפשרויות עד שלא השתגעתי וכעסתי עליו הוא לא זז עם זה. תמיד אמר שיכולה להיות אומפציה יותר זולה ומתאימה אך לא זז עם זה איך עליי לעודדו לקבל החלטות במהירות מבלי לפחד לקחת אחריות? האם עליי לקבל החלטות במקומו וזהו? אבל מצד שני לא ילמד לקבל החלטות לבד. אשמח לעצה
תשובה: השאלה שאת שואלת היא אכן שאלה זוגית מציקה מאוד. אנו מוצאים פעמים רבות בני זוג שחיים בקצב אחר   בנושאים שונים, כגון עמידה בזמנים, קבלת החלטות, קמצנות מול פזרנות וכדו, והדבר יוצר מתח רב. זהו חלק מריקוד הנישואין   שניכם נכנסתם למצב של ריקוד משותף, אולם אתם לא באותו קצב, אוהבים מוזיקה שונה וכדו. מה עושים? לאט לאט. מדברים על כך. לא בכעס, לא תוך כדי אירוע שהדבר מתפוצץ. מדברים על זה דווקא בשעות שרגועים מאוד, ומחפשים דרך. למשל, מדברים על כך שאף על פי שאפשר שיש אופציה זולה יותר   אבל השמחה על ההחלטה והפסקת ההתלבטויות שווה גם היא סכום מסוים שהוא ההפרש בין האופציה הזולה יותר ובין מה שבחרתם. מציפים זוויות שונות של מבט על התופעה הזו, וביחד מקבלים דרך חיים: אולי שהחלטות תתקבלנה מהר אך לא באופן מיידי, אלא שיישאר מעט זמן להתלבט  אולי שהוא יסמוך על ההחלטות שלך ואת תכריעי, וכדו. ואז מנסים לראות אם זה פועל. אם כן   נפלא  אם לא   מחפשים ביחד דרך אחרת. ואם לא מצליחים לעשות זאת באופן זוגי   הולכים לטיפול מקצועי. לא דוחים. חבל על הכאב. האם את יכולה ללכת בדרך זו?
שאלה: ההכשרת עלי גפן לשימוש: שמעתי מהרב שלנו שעלי גפן המשומרים בקופסא יש להם הכשר בד"ץ כיוון שעברה שנה מאז שנקטפו ושומרו. כך שמעתי גם על תבלינים שיובשו ונטחנו, ואחרי ש"עמדו" שנה החרקים שבהם כבר לא קיימים. רציתי לשאול אם יש דרך לשמר עלי גפן בבית, במשך שנה בלי ליבש אותם, על מנת להשתמש בהם ומדוע לא מספיק לנקות ולהקפיא? מראש, מרב
תשובה: אין דרך לשמור עלי גפן בבית, כי התמיסה שומרת בנוסף לעלים גם את החרקים. וכנ"ל לקפוא, וכבוש.
שאלה: ההבדלה: איך אליהו הנביא קשור להבדלה?
תשובה: מנהג קדום (מובא כבר בימי הביניים) להזכיר את אליהו הנביא במוצאי שבתות. לפי ר  יעקב, מחבר ה"טור", הסיבה היא שמכיוון שאליהו הוא מבשר הגאולה, ולא יבוא בשבת, הרי בתחילת ימי החול "אנו מתפללין כיון שעבר השבת ויכול לבא שיבא ויבשרנו". הסבר אחר (בספר "אליה רבה") קושר את האיזכור של אליהו במוצאי שבת למסורת שבמוצאי שבתות נכנס אליהו לגן עדן וכותב את זכויותיהם של ישראל, כמין "תיקון" לכך שקיטרג על ישראל כשהיה נביא. (התשובה התקבלה מהרב חיים בורגנסקי) רבני ורבניות בית הלל עונים לשו"ת גם בפייסבוק
שאלה: דדינא דמלכותא: כבוד הרב אני סטודנט, מסיים עוד מעט בינתיים לא עובד, מקבל קיצבת נכות, יש לי עוד 3 אזרחויות ואני זכאי לקבל גם מהמדינות בהן אני זכאי קצבת נכות, האם הדבר מותר?, אחרי שאני יסיים את הלימודים אני לא אצטרך להשתמש בכסף, אני נותן כל חודש 15 אחוז ממה שאני מקבל, אם אכן הדבר מותר האם לבטל את הקיצבה לאחר שאני יעבוד, הסכומים יהיו גדולים שאני יעבוד בעזרת השם, ויש לי שתי אפשרויות או לתת את הכסף לצדקה או לבטל את הקצבה, בארץ לא ישלמו לי אבל באחת מהמדינות האחרות אני זכאי גם לעבוד וגם לקבל סכום משמעותי בהרבה ממה שנותנים פה, אני מודה שאין לי ביטחון חזק בה, ולכן אני כנראה יעשה את זה, אבל אותו דבר אני יכול לשבת כל היום בישיבה, ולהגיד שעמל תורה יותר חשוב, והאמת ניסיתי לעשות כך תקופה קצרה אבל זה לא הגיוני, כתוב בהרבה ספרים שזה כן טוב, אבל שמעתי מרב מפורסם היום משהו שישמע כמו כפירה לעומת מה שרבנים אחרים אומרים, אם הוא לא היה גדול דור לא הייתי מתייחס, הרב מעריץ את מי שעובד קשה, ובז לאלו שמסתכלים על השעון בכולל, כמובן הוא לא שולל שמי שלומד ילמד שם, הוא אומר שהפרנסה תלויה במאמץ שהאדם עושה, הוא אמר את זה לא בצורה חד משמעית אלא שמאוד יכול להיות שזה ככה, בכל מקרה אני לא מרגיש שאני יכול לחיות כאן לצערי הרב, אם כבוד הרב יגיד לא לעשות את זה אני לא יעשה וברור שאני לא מאלה שמחפשים להתבטל ולהשתמש בכספים האלו לדברים בטלים.
תשובה: אני לא בטוח שהבנתי את השאלה בצורה נכונה. אם המדינות השונות נותנות לך קיצבת נכות בלי שאתה צריך להצהיר כי אינך מקבל ממקום אחר, או משהו מעין זה   משמע שזה החוק שם, ואתה רשאי לקבל את הכסף הזה. אם מדובר בהצהרת שקר   הדבר הזה בוודאי אסור. אותו הדבר לגבי עבודה: אם הן מחייבות אותך להודיע על כך שאתה עובד, כי אז הן מעניקות פחות   אתה חייב לעשות כך. אולם אפשר שהן נותנות קיצבת נכות גם למי שעובד, כדי לסייע לו, ואז אינך צריך לעשות דבר. כך לעשות לפי החוקים. אני חושב אפוא שאתה נוהג נכון מאוד.
שאלה: אאכילה בכלים שאינם טבולים: אנו כל כמה שבתות ובחגים מתארחים אצל חמותי שאינה מטבילה שום כלי במטבח. מבחינת כשרות, היא מקפידה בשבילנו על הכול והיא מדקדקת עד הדברים הקטנים, אך אין זה מפריע לה כלל שהכלים לא טבולים ואינה מוכנה להשקיע מאמץ בכך.הדבר מפריע לי מאוד אך לא אומרת לה דבר. מה הגישה ההלכתית וכיצד ראוי לנהוג במצב שכזה? אודה לתשובתכם
תשובה: זו בעיה מאד לא פשוטה. אמנם יש חלק מהפוסקים שמתירים לאכול בבית עסק בכלים לא טבולים אבל קשה מאד למצוא פוסק שמתיר לאכול בבית פרטי בכלים לא טבולים. לכן ראוי ונכון לשדל את בעל הכלים להטביל אותם. אבל אם זה לא צלח אז אפשר לקחת אותם למקווה גם בלא ידיעתו כדי לזכות אותו. בדרך כלל היום כלי האכילה עצמם עשויים מחרסינו שהוא חומר שהרבה פוסקים לא מחייבים בו טבילה. ולכן הבעיה היא בעיקר עם הסכו"ם. לכאורה זה לא מבצע גדול לקחת את הסכו"ם למקווה
שאלה: בבישול בכלי בשרי: בישלנו בכלי בשרי שאינו בן יומו מאכל פרווה, האם מותר לאוכלו בכלים חלביים?
תשובה: אם המאכל אינו חריף - מותר לאוכלו אפילו עם חלב ממש. אם המאכל חריף (כגון בצל, לימון, מאכל שמתובל מאוד וכדומה) - אין לאוכלו בכלי חלבי. לשאלה זו היה ניתן לקבל מענה ממוחשב בכתובת:
שאלה: חחילבה: האם חילבה צריכה ברירה? פשוט אמא שלי השרתה אותה ויצאו ממנה חרקים.
תשובה: לשואל: אם בחילבה מסוימת נמצאו תולעים הרי היא חייבת בדיקה אבל בדרך כלל לא צריך יותר מבדיקה שטחית בעיין. הרב אריה שטרן ראש המכון
שאלה: זזבוב בתבשיל אפונה: הסימולטור יפה מאד. שאלה שלא מצאתי ונתקלתי בה לאחרונה- בישלתי אפונה בסיר ובתום ולקראת סוף הבישול מצאתי בתוכו זבוב שלם מת. מה דינו של התבשיל לאחר שהוצא ממנו הזבוב? (האם יש חשש שנתפרק אחד האיברים ונשאר בתבשיל, האם התבשיל נאסר במקרה כזה?)
תשובה: תשובה כל עוד שלא היו 3 חרקים בתבשיל ניתן להוציא את הזבוב ולאכול את התבשיל. ואף אם נתפרק אחד האברים עדיין מותר כי הוא התערבב והתבטל עם שאר ותבשיל. (רק חרק שלם לא מתבטל)
שאלה: ממנגל: לא מצאתי בסימולטור התייחסות למנגל שצלו עליו מאכל בעייתי מבחינת כשרותו או כבד ואח"כ בשר מוכשר
תשובה: התשובה תלוי מה היה המאכל. אם היה בשר בחלב או בהמה לא כשרה כחזיר, דורבן או בשר נבילה אז צריך ליבון חמור.
שאלה: טטבעת נשואין: האם ניתן לקדש עם טבעת שהיא לא עגולה מבפנים ושיש עליה חותמת של המעצבת של הטבעת? וראש חודש טוב!
תשובה: לשואל: מעיקר הדין אפשר לקדש בטבעת כזו ואולם טוב יותר לקדש בטבעת עגולה וכפי המנהג. הרב אריה שטרן ראש מכון הלכה ברורה
שאלה: ככשרות מלח אורגני: קניתי מלח ים אנטלנטי אמיתי מגרנד צרפת. יש לו הכשר מטעם בד"צ ליון צרפת, ובאישור הרבנות הראשית לישראל. רציתי לשאול האם זו השגחה שאפשר לסמוך עליה?
תשובה: מלח לא צריך כשרות אא"כ יש לו תוספות של חומרים נוספים.
שאלה: צצנצנות זכוכית וטבילה: האם כשאנו קונים צנצנות זכוכית עם דברי מאכל כמו ממרחים שונים, סלטים וכו ( כשר כמובן) האם הצנצנות עברו טבילת כלים או שעלי לטבול לעצמי? שואלת מפני שלעיתים אני מעונינית להשתמש בצנצנת לשימוש נוסף בבית והשאלה עלתה לי לראש.
תשובה: ב"ה הפוסקים דנו רבות בשאלתך, ומסקנתם היא שכשקונים דברי מאכל שנמצאים בתוך כלי זכוכית אין צורך להטביל את הכלים בקנייה הראשונית משום שעל פי רוב מדובר בכלי שמטרתו היא אחסון בלבד, אך אם מעוניינים להשתמש בכלים לשימוש נוסף יש להטבילם משום שבמקרה זה הדבר נחשב כבר לכלי סעודה, שיש חובה להטבילו ככל כלי אחר. בברכת התורה והארץ דוד davideign gmail.com
שאלה: ששבת: האם מותר להשתמש בשבת בתחליב הגנה מפני השמש המגיע בבקבוק התזה? מבלי למרוח אלא להתיז על העור כהגנה מהשמש?
תשובה: לך מותר בהחלט דוד לוי 098987548
שאלה: תתנור חלבי שבושל בו פרווה: כתבתם על תנור חלבי שבושל בו מאכל פרווה שהמאכל הוא פרווה, האם זה אומר שמותר לאכול את המאכל הזה עם בשר?? מראש, יובל,
תשובה: בהחלט. בתנאי שהתבנית אינה חלבית.
שאלה: דדיאליזה בשבת: איך ניתן לחמם דיאליזה בשבת?
תשובה: לך אינני מבין את השאלה בבקשה התקשר אלי 098987548 ותסביר לי את הפרטים בברכת רפואה שלימה דוד לוי
שאלה: ההבדלה: לכבוד הרב בשבת פסח לא היה לנו נר הבדלה הצעתי לבעלי להשתמש בשתי נרות חנוכה ציבעוניים ( הפשוטים) שנחבר אותם יחד ע"י סלוטפ ואלו ישמשו כנר הבדלה האם מותר לעשות זאת? בעלי טען שאי אפשר להשתמש בנרות חנוכה אודה על תשובתך
תשובה: לך, כאשר אין נר הבדלה ניתן לקרב שתי להבות גם בלי להדביק אותם. אפשר לקחת שני נרות ואפילו שני גפרורים. לגבי נרות חנוכה רוב העולם קונה אותם לכל מיני שימושים ולא מקדיש אותם לחנוכה בלבד (עד הדלקתם או אולי עד הדבקתם בחנוכיה) יש אנשים המקדישים אותם לצורכי מצוות חנוכה כבר בעת הקניה ואז יש צד לאסור שימוש אחר בהם. כמובן שהדרך העדיפה היא שבעת הקניה יאמר אדם שהוא קונה נרות גם לחנוכה וגם לצרכים אחרים (יום הולדת, הפסקת חשמל וכד ) דוד לוי 098987548
שאלה: פפאזל בשבת: האם מותר להרכיב פאזל בשבת?
תשובה: בספר שמירת שבת כהלכתה (ט"ז, כג) מובא בשם הגרש"ז אוירבך ש"מותר לשחק במשחקי אותיות וציורים שבהם מניחים אותיות או חלקי אותיות ותמונה זה ליד זה, והוא שלא יקבע את המלה או התמונה במסגרת וגם אין החלקים השונים מתחברים ומתהדקים". כלומר פאזל שאינו מהודק מותר. הרקע לתשובה זו היא סוגיה בשבת קד ע"ב ששם נאמר שמי שמקרב שתי אותיות (שכבר כתובות) בשבת אינו נחשב ככותב. על בסיס סוגיה זו הרמ"א (שו"ת) התיר לפתוח ספר שכתבו על צידי דפיו למרות שבשעת הפתיחה האותיות נמחקות. לטענת הרמ"א, כשם שקירוב אותיות אינו נחשב לכתיבה - כך גם ריחוק אותיות אינו נחשב למחיקה. הסיבה להיתרו של הרמ"א שאין כאן הידוק וכן זה עומד לפתיחה וסגירה כמו דלת שפותחים וסוגרים ואין כאן איסור בונה. העולה מכאן: אסור להרכיב פאזל גדול שעומד כתמונה ודעתו להשאירו על כנו לזמן רב מותר להרכיב פאזל קטן שעומד להרכבה ופירוק (מיועד לקטנים) (התשובה התקבלה מהרב מאיר נהוראי) רבני ורבניות בית הלל עונים לשו"ת גם בפייסבוק
שאלה: קקצפת בשבת: השבת אני רוצה להגיש קינוח עם קצפת ולהשתמש במוצר ש"משפריץ" קצפת. אולי הצנצנת ממש הופך את השמנת לקצפת כשלוחצים את הכפתור - אני לא יודעת. זה מותר בשבת?
תשובה: אחד החברים מסר לנו שהקצפת הזו נוצרת באמת עם הלחיצה על המתז, ובמיכל עצמו היא רק בבחינת חומר גלם ולא קצפת מוכנה. הרב שלמה זלמן אויירבך אסר עשיית קצפת בשבת, וכך פסק, בעקבותיו, הרב נויבירט בשמירת שבת כהלכתה. אולם במקרה הזה, שמדובר בלחיצה על מתז והקצפת נעשית מכח הלחיצה הזו, ולא צריך לבצע פעולת הקצפה בידים, נראה שגם השמירת שבת כהלכתה היה מתיר, וכפי שהוא מתיר עשיית מי סודה בשבת כשיש מיכל המגיז את המים. (התשובה התקבלה מהרב חיים בורגנסקי) רבני ורבניות בית הלל עונים לשו"ת גם בפייסבוק
שאלה: קקרש חיתוך: ראשית, יישר כח גדול על הסימולטור החשוב. אני בטוחה שהוא יהיה לנו לעזר רב. רציתי לשאול לגבי חיתוך בצל בסכין פרווה על קרש חיתוך בשרי. האם העובדה שהקרש לא היה בשימוש מעל 24 שעות משנה את הדין? אם פרק זמן של 24 שעות לא משנה את הדין, האם פרק זמן של כמעט 13 חודשים (מפסח לפסח)משנה את הדין? שאלה נוספת: האם אפשר להגעיל סכין עם קת פלסטיק? במקרה ההפוך: אם חתכתי בצל עם סכין בשרית ע"ג קרש חיתוך פרווה, איך מגעילים את הקרש שעשוי מפלסטיק?
תשובה: א. הפסיקה המקובלת היא שלא משנה אם עברו 24 שעות ללא שימוש בכלי, וגם לא אם עברה שנה. למעשה יש דעות שמקילות ובמקום הצורך כדאי להתייעץ עם רב פוסק. ב. אין שום בעיה להגעיל סכין עם כת פלסטיק, אך יש לנקות היטב את החיבור בין הסכין לכת. ג.כנ"ל אין בעיה להגעיל כלי פלסטיק, יש להכניס את הקרש לכלי מלא מים רותחים בשעה שהוא מונח על האש.
שאלה: צצביעת שיער לגבר בעומר: רציתי לדעת בבקשה האם מותר לגבר לצבוע שיערו לשחור במהלך ספירת העומר? אני עובד בחנות ומשרת לקוחות ואני לא כל כך מרגיש בנוח עם השיער הלבן. בנוסף, מתי מותר להתספר? הבנתי שלעדות המזרח מותר בל"ד לעומר. (:
תשובה: וברכת ד  מותר לצבוע. עדות המזרח מסתפרים רק בלד. ובני אשכנז בל"ג. השנה כיוון שלג בעומר יוצא יום א  בני אשכנז יכולים להסתפר ביום ו  שלפניו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ההוצאת תינוק בלילה: ברצוני לדעת האם מותר להוציא תינוק בלילה, ב- 40 ימיו הראשונים. האם זו הלכה או אמונה טפלה?
תשובה: מזל טוב אפשר להוציא תינוק בלילה גם בארבעים יום ראשונים שלו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אאזכרה: אני רוצה לדעת אם מישהו נפטר ביום כיפור מתי עושים אזכרה?
תשובה: וברכת ד  אזכרה עושים בבית כנסת ביום כיפור. עליה לציון תעשה בערב יום הכיפור. בברכת התורה והארץ יהדה הלוי עמיחי
שאלה: חחמץ שעבר עליו הפסח: ברשותי שתי שקיות בד המשמשות לנשיאת מצרכים מהמכולת. אלו מתמלאות לעיתים בפירורי לחם. במהלך הפסח השארתי את שתי השקיות בדירתי השנייה מבלי ל נקות אותן לקראת הפסח.כמובן שעשיתי מכירת חמץ. מכל מקום, לאחר הפסח חזרתי להשתמש באותן שקיות כשהפירורים עוד מצויים בתוכן כך שלכאורה נוצר סוג של מגע בין פירורים שעבר עליהם הפסח ובין המצרכים הרגילים שאני קונה ביום יום. שאלתי היא האם יש בעיה בדבר, ואם כן, מה עליי לעשות כשיש ברשותי פרוסות לחם או כל מצרך אחר שבאו במגע עם אותם פירורים? העניין מעט בספק(האם הפירורים הנוכחיים שייכים למוצרים האחרונים שקניתי או שמקורם בלחמים שקניתי בזמן הפסח, אבל בכל מקרה ברצוני להיות בטוח אם יש בעיה בדבד) סליחה אם הדברים נשמעים קטנוניים, אולם חשוב לי לדייק מצד ההלכה. :
תשובה: וברכת ד  נראה שאין להחמיר כאן כיוון שזה ספק האם יש כאן חמץ ולא קנסו אלא בודאי. כמו כן אפשר לנער את הפירורים ואין כל בעיה. יהודה הלוי עמיחי מכון התורה והארץ
שאלה: בבתולין האישה קרום הבתולין: אני בקרוב מתחתנת בע"ה, וקראתי שהביאה הראשונה והביאות אחריה הן די כואבות לאישה כי אז נקרע קרום הבתולין. שאלתי היא, האם אפשר לקרוע את הקרום ע"י רופאת נשים לפני הביאה הראשונה, לפני ליל הכלולות? והאם יש חשיבות לקרום הזה מבחינת הקשר שבין איש לאישתו?
תשובה: מזל טוב ליום נשואיכם יבנה ביתכם בשמחה. אפשר לעשות זאת מבחינה הלכתית רק לאחר תיאום עם החתן שלך אחרת זה מקח טעות. אמנם לדעתי ראוי שהבניין יבנה בדדך טבעית ולמרות שיש לפעמים כאבים אבל אין לחוש בכך שזה דרך העולם וכל בנות ישראל הכשרות חיות כך ובשמחה גדולה. בגמרא משמע שיש לכך גם השפעה פסיכולוגית שאשה נקנית למי שעשה אותה כלי. חיו את חייכם בשמחה בבניין עדי עד בברכת התורה והארץ יהודה הלוי עמיחי
שאלה: ההחלפת מזוזה: האם צריך לברך כאשר אני מחליף מזוזה בבית (ספק כשרה ספק לא כשרה) במזוזה כשרה? וחודש מעולה רומן
תשובה: וברכת ד  אם אתה מחזיר אותה מזוזה באותו היום אין צורך לברך. אבל אם החלפת מזוזה או אתה מחזיר אותה מזוזה ביום אחר יש לברך בברכת התורה והארץ יהודה הלוי עמיחי
שאלה: ססולת וג רישה: לכבוד הרב! רציתי לדעת כיצד מנקים סולת וגם ג רישה מחשש חרקים ותולעים?
שאלה: ככשרות - בשרי בחזקת בשרי: א. האם תבשיל פרוה שיש בתוכו בצל שנחתך בסכין בשרי, ו או התבשל בכלי בשרי הוא בשרי ממש על כל המשתמע ממנו (התנור הופך בשרי וכו) או רק בחזקת בשרי? ב. האם תבשיל פרוה שהתבשל בתנור בשרי (כלומר אחרי בישול בשרי בתנור) הוא בשרי ממש או בחזקת בשרי? ג. רק לוודא - בשרי ממש, יש לחכות כמנהגינו עד אכילת חלב, ואילו בחזקת בשרי אסור לאכול ביחד עם תבשיל חלבי אך מותר אחד אחרי השני, ואין בישולו משפיע על שאר הכילים או התנור.
תשובה: וברכת ד  1. הבצל הוא בשרי. 2. לדעות המחמירות אם זה בן יומו אין לאכלו עם חלב. יש מקילים בתנור. 3. חזקת בשרי איננו מוכר בהלכה. נא לפרט את המקרה. מועדים לשמחה לגאולה שלמה יהודה הלוי עמיחי מכון התורה והארץ כפר דרום אשקלון